  Майя Бывальцева Удмуртиысь укмысэтӥ классэз йылпумъясь пиналъёс 26-тӥ куартолэзе анай но кунсьӧр кылъёсъя экзамен сётӥзы. 431 адями анай кылъя тодон-валанъёссэ эскерыны мылкыд кариз. Со сярысь ивортодэтъя «Удмуртия» агентстволы элькунысь Дышетонъя но тодосъя министерстволэн пресс-службаяз веразы. Укмысэтӥ классэз йылпумъясьёс 26-тӥ куартолэзе кунсьӧр кылъёсъя но анай кылъя экзаменъёс сётӥзы. Англи кылъя экзамен сётӥз 955 адями, немец кылъя — 26 адями, француз кылъя — 6 адями, анай кылъя — 431 адями Удмуртиысь дышетонъя но тодосъя министерстволэн пресс-службаезУдысэтын ивортэмзыя, вань экзаменъёс чаклам радлыкъя ортчизы, техника сӧриськон но куронъёсты тӥян учыръёс ӧй вал Экзаменлы йылпумъянъёс 6-тӥ инвожое ялэмын луозы. Тодэ вайытом, азьвылгес ивортэмын вал, 2018-тӥ арын укмысэтӥ классэз йылпумъясь 435 пиналъёс экзамен сётыны удмурт кылэз, 2 пиналъёс бигер кылэз бырйизы шуыса, эшшо 12 адями — удмурт литератураез. Нялтас вераса, кылем арын анай кылъя тодон-валанъёссэс эскеризы 562 пиналъёс, со пӧлысь 180 палаез «витьёс» басьтӥзы. 15 пиналъёс экзамен сётон понна анай кылын литератураез бырйизы. Тегъёс: Дышетон Ижкар Удмуртия экзамен пиналъёс удмурткыл  